**ZK/17-2/2024.**

**Határozat: 224-225**

**Rendelet: -**

**Jegyzőkönyv**

**Zalakaros Város Önkormányzata   
Képviselő-testülete**

**2023. december 20-án megtartott**

**nyílt üléséről**

**Jegyzőkönyv**

Készült Zalakaros Város Önkormányzata Képviselő-testülete a Zalakarosi Közös Önkormányzati Hivatal (8749 Zalakaros Gyógyfürdő tér 1.) tanácstermében **2023. december 20-án** 08,25 órai kezdettel megtartott **nyílt** üléséről.

Jelen vannak:

Novák Ferenc polgármester

Czimondor Nándor alpolgármester

Kötő Attila képviselő

Vlasicsné Dörgönye Márta képviselő

Igazoltan távol:

Czirákiné Pakulár Judit képviselő

Magyarné Kovács Judit képviselő

Stégli János képviselő

Tanácskozási joggal jelen vannak:

Torma László aljegyző

Horváthné Juhász Barbara pénzügyi osztályvezető

Rubecz Zoltán Róbert városfejlesztési osztályvezető

Bodor Johanna igazgatási ügyintéző, jegyzőkönyv-vezető

Novák Ferenc: Köszöntöm a megjelenteket. Megállapítom, hogy az ülés határozatképes, mivel 4 képviselő-testületi tag az ülésen jelen van.

Jegyzőkönyv-hitelesítőknek javaslom Kötő Attila és Vlasicsné Dörgönye Márta képviselőt.

Novák Ferenc: Kérem, szavazzunk a jegyzőkönyv-hitelesítők személyéről!

*A képviselő-testület 4 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.*

Novák Ferenc: Tájékoztatom a képviselő-testületet a kiküldött meghívó 2 napirendi pontjáról.

*(A polgármester a meghívó szerinti napirendeket felolvasta.)*

Kérem, szavazzunk a képviselő-testületi ülés napirendi pontjairól!

*A képviselő-testület 4 igen szavazattal, ellenszavazat és tartózkodás nélkül a napirendet az alábbiak szerint állapította meg:*

1. **Zalakarosi Óvoda és Bölcsőde konyhai intézményegysége által biztosított étkeztetés téli szünet ideje alatti rendje, óvodai ügyeleti ellátás**Előterjesztő: Novák Ferenc polgármester
2. **Ajánlatok elbírálása nemzeti eljárásrend szerinti, nyílt közbeszerzési eljárásban beérkezett ajánlatokról "Villamos energia beszerzése 2024-2025" tárgyában**Előterjesztő: Novák Ferenc polgármester

**A napirend tárgyalása:**

1. **Zalakarosi Óvoda és Bölcsőde konyhai intézményegysége által biztosított ét-  
    keztetés téli szünet ideje alatti rendje, óvodai ügyeleti ellátás**

Előterjesztő: Novák Ferenc polgármester

(Az előterjesztés a jegyzőkönyvhöz mellékelve.)

Novák Ferenc: Respektáljuk az intézményvezető kérelmét, javaslom a bizottsági javaslattal kiegészített alábbi határozati javaslat elfogadását:

1./ Zalakaros Város Önkormányzat Képviselőtestülete az intézményvezető javaslatát tudomásul véve dönt arról, hogy a Zalakarosi Óvoda és Bölcsőde konyhai intézményegysége 2023. január 2. és 2024. január 5. közötti időszakban leáll, az étkeztetést a Galamboki Szolgáltató Központ biztosítja, egyben felhívja az intézményvezető figyelmét, hogy a Zalakarosi Óvoda és Bölcsőde intézményegységei egész évben, folyamatosan működő intézménynek minősülnek, így szünet elrendelése csak rendkívüli körülmények esetén lehetséges.

2./ Zalakaros Város Önkormányzat Képviselőtestülete az intézményvezető javaslatát tudomásul véve dönt arról, hogy az előzetesen felmért szülői igények alapján a 2024.01.02.-05-ig tartó időszakra 3 kisgyermek számára az óvodai ellátást a galamboki óvodában biztosítja.

3./ Zalakaros Város Önkormányzat Képviselőtestülete felhatalmazza a polgármestert és a Zalakarosi Óvoda és Bölcsőde intézményvezetőjét a határozat 1./és 2./ pontja szerinti szükséges intézkedések megtételére.

*A képviselő-testület 4 igen szavazattal, ellenszavazat és tartózkodás nélkül az alábbi határozatot fogadta el:*

**Képviselőtestület 224/2023. (XII.20.) számú határozata:**

**1./** **Zalakaros Város Önkormányzat Képviselőtestülete az intézményvezető javaslatát tudomásul véve dönt arról, hogy a Zalakarosi Óvoda és Bölcsőde konyhai intézményegysége 2023. január 2. és 2024. január 5. közötti időszakban leáll, az étkeztetést a Galamboki Szolgáltató Központ biztosítja, egyben felhívja az intézményvezető figyelmét, hogy a Zalakarosi Óvoda és Bölcsőde intézményegységei egész évben, folyamatosan működő intézménynek minősülnek, így szünet elrendelése csak rendkívüli körülmények esetén lehetséges.**

**2./ Zalakaros Város Önkormányzat Képviselőtestülete az intézményvezető javaslatát tudomásul véve dönt arról, hogy az előzetesen felmért szülői igények alapján a 2024.01.02.-05-ig tartó időszakra 3 kisgyermek számára az óvodai ellátást a galamboki óvodában biztosítja.**

**3./ Zalakaros Város Önkormányzat Képviselőtestülete felhatalmazza a polgármestert és a Zalakarosi Óvoda és Bölcsőde intézményvezetőjét a határozat 1./és 2./ pontja szerinti szükséges intézkedések megtételére**

**Határidő: azonnal**

**Felelős: Novák Ferenc polgármester**

**Operatív felelős: Baloghné Fábos Éva Zalakarosi Óvoda és Bölcsőde intézményvezetője**

1. **Ajánlatok elbírálása nemzeti eljárásrend szerinti, nyílt közbeszerzési eljá-  
    rásban beérkezett ajánlatokról "Villamos energia beszerzése 2024-2025"   
    tárgyában**

Előterjesztő: Novák Ferenc polgármester

(Az előterjesztés a jegyzőkönyvhöz mellékelve.)

Torma László: A közbeszerzési szakértőnk szerint ez nagyon kedvező ár, 60 forint alatti árral nem találkozott.

Novák Ferenc: Elfogadásra javaslom az előterjesztés szerinti határozati javaslatot, melyet szavazásra teszek fel.

*A képviselő-testület 4 igen szavazattal, ellenszavazat és tartózkodás nélkül az alábbi határozatot fogadta el:*

**Képviselőtestület 225/2023. (XII.20.) számú határozata:  
Zalakaros Város Önkormányzata Képviselőtestülete:**

1. **„Villamosenergia beszerzése 2024-2025” tárgyú közbeszerzési eljárást eredményessé nyilvánítja.**
2. **Az MVM Next Energiakereskedelmi Zrt. (1081 Budapest, II. János Pál pápa tér 20. adószám: 26713111-2-44) ajánlattevő ajánlatát érvényesnek nyilvánítja.**
3. **A közbeszerzési eljárás nyerteseként az MVM Next Energiakereskedelmi Zrt. (1134 Budapest, Váci út 17.) ajánlattevőt hirdeti ki nettó 57,85 Ft/kWh +27% Áfa ajánlati árral.**
4. **Felhatalmazza a polgármestert az ajánlati felhívás mellékletét képező villamos energia adás-vételi szerződés aláírására.**
5. **A szolgáltatás költségét 2024-2025. közötti időszakra Zalakaros Város Önkormányzata adott évi költségvetésében tervezni szükséges.**

**Határidő: azonnal**

**Felelős: Novák Ferenc polgármester**

**Operatív felelős: Torma László aljegyző  
 Verebélyi Miklós közbeszerzési szakértő, összegzés elkészítése**

**Horváthné Juhász Barbara pénzügyi osztályvezető – tájékoztatásul a   
 költségvetés számára**

Novák Ferenc: Mivel az ülésen további tárgyalandó napirend nincs, megköszönöm a munkát, a részvételt és az ülést 08,29 órakor bezárom.

Kmft.

Novák Ferenc  Torma László

polgármester aljegyző

Kötő Attila Vlasicsné Dörgönye Márta

jegyzőkönyv hitelesítő jegyzőkönyv hitelesítő